Vyhodnotenie súťažnej prehliadky 10. 4. 2011 KD Trenčianska Turná 15.00 h

Krajská súťažná prehliadka sólistov tanečníkov 
a súťažná prehliadka detských folklórnych súborov Tancuj, tancuj ...

Dňa 10. 4. 2011 sa konala o 15.00 hod. v KD v Trenčianskej Turnej Krajská súťažná prehliadka sólistov tanečníkov a súťažná prehliadka detských folklórnych súborov Tancuj, tancuj ...
Súťaž hodnotili:	Mgr. Art. Lenka Šútorová – Konečná, PhD. – predsedníčka poroty
Členovia poroty: 	Mgr. Alžbeta Lukáčová, PhD., Mgr. art. Agáta Krausová
Moderátorka:		Jaroslava Kohútová
Súťaž pripravilo:	TNOS TN, v spolupráci s OcÚ a ZŠ Trenčianska Turná 

Prehliadky sa zúčastnilo cca 250 účinkujúcich a cca 500 divákov: 
•	15 sólistov tanečníkov 
•	7 detských folklórnych súborov (so 4 ĽH)

Do celoštátnej prehliadky sólistov tanečníkov v ľudovom tanci s medzinárodnou účasťou
Šaffova ostroha 2011, Dlhé Klčovo 27. - 29. 5. 2011 postúpili:

1.	Stanislav Malášek z FS Kopaničiar Myjava – sólista tanečník v kategórii B - voľná kategória, 	 
a) interpreti od 16 do 60 rokov, ktorí si do súťaže pripravia tanec pôvodných 
    nositeľov ľudových tradícií nad 60 rokov, alebo tanec podľa interpretov zo 
    „zlatého fondu“ Šaffovej ostrohy   
b) interpreti - tanečníci, ktorí na Šaffovej ostrohe získali trojnásobné 
    víťazstvo a boli zaradení do zlatého fondu. 
Všetci súťažiaci v tejto kategórii musia predložiť pred celoštátnou súťažou videozáznam pôvodného nositeľa. V prípade tanečnej rekonštrukcie tanca je nutné dodať kópiu archívneho zápisu.  „Fidrichove cifry“ - verbovanie mládencov pred odchodom 
na vojenčinu, tromfovanie sa v cifrovaní pred muzikou. Hudobný a tanečný materiál 
čerpaný z obce Turá Lúka, od nositeľa ľudových tradícií už zosnulého Jána Fidricha 
z Rudníka. Hudobný sprievod ĽH FS Kopaničiar. 

2.	Veronika Satinová a Marek Firic z FS Konôpka Dohňany – sólisti tanečníci v kategórii D - tanečníci od 35 do 60 rokov (voľný výber) – obidvaja súťažiaci musia mať nad 35 rokov „Papuče“. Tanec Papuče sa vyskytuje hlavne v obci Záriečie, ale i v iných obciach Púchovskej doliny. Predlohou k spracovaniu je DVD záznam výskumu Púchovskej doliny z roku 2001. Tanec spracoval Marek Firic (a jeho tanečnou partnerkou je Veronika Satinová). Hudobný sprievod:  husle a harmonika - Andrea Kučíková a Martina Čviriková. 

3.	Hana Galúsková a Ondrej Mišík z DFS Kornička Trenčín – sólisti tanečníci v kategórii G - tanečníci od 12 do 16 rokov – iba zo Slovenska (voľný výber) „Kubrani“. Prepis rôznych interpretačných štýlov tancov lašung, čardáš, vyhadzuvaná a na kúby z obce Kubra. Zostavený Vladimírom Mišíkom podľa videozáznamov folklórnej skupiny Kubran z rokov 1953-1970. Hudobná úprava: Vladimír Boráň. Hudobný sprievod ĽH DFS Kornička.

Do krajskej prehliadky detských folklórnych súborov:
Dom kultúry SNP v Zemianskych Kostoľany okres Prievidza 
30. apríla 2011 o 11.00 h postúpili:

1.	DFS Kornička z Trenčína – ZLATÉ PÁSMO S POSTUPOM 
s pásmom „VESELIE“ 
Choreografia: Jozef Ďuráči, Vladimír Mišík. 
Charakteristika: Postavenie novej chalupy bolo aj v dávnych časoch významnou rodinnou udalosťou. Podľa starej povery, rozšírenej v okolí Trenčína, prinášalo nešťastie, ak v novej chalupe niekto zomrel skôr, ako sa tam konala svadba. Aby domáci túto poveru „oklamali“, predtým ako sa tam nasťahovali, zavolali si deti, aby sa v novej chalupe na svadbu zahrali. 

2.	DFS Štvorlístok z Trenčianskej Turnej – ZLATÉ PÁSMO S POSTUPOM 
s pásmom „Vácka idééé“ 
Pripravili: PaedDr. Beáta Sabová, Mgr. Iveta Červeňanová, Mgr. Monika Fraňová. Hudobná spolupráca: Mgr. Katarína Šuleková. Hudobný doprovod: Ing. Pavol Ježík
Charakteristika: V Trenčianskej Turnej sa na druhý deň po sobáši zaužíval originálny 
zvyk, takzvaná vácka. Bola to paródia na svadbu. Ľudia sa všelijako vyobliekali, chlapi sa 
prezliekali za ženy a ženy za chlapov, za cigánky,  urobili svadobný sprievod aj s hudbou 
a išli so spevom a lomozom do domu nevesty. Tam odovzdávali rodičom žartovné dary, 
spievali, tancovali, potom išli ešte k farárovi, ktorý tiež mal pochopenie pre takúto zábavu. 
Bol to zážitok pre celú dedinu. Ako rozprávali pamätníčky tejto vácky tety Santová, 
Orságová, Divincová aj iné, už od obeda ľudia po dedine nakúkali a vyzvedali sa: „Neviéš 
či pójdu z vácku? A šak už sa obljékajú! Hádam za chvílu pojdú...“ Ľudia sa na túto 
udalosť veľmi tešili, vyčakávali aj dve hodiny, kým tento veselý sprievod nešiel po ulici. 
Autorky programu robili výskum o tomto veselom zvyku po pamätníkoch, ktorí vácku 
reálne zažili, (vácka je zaznamenaná i v druhom diele monografie o Trenčianskej Turnej) 
a zostavili pásmo Vácka idééé.  

Udelenie pásiem jednotlivým DFS (zlaté, strieborné, bronzové) 
a zlaté s postupom na Krajskú prehliadku DFS 30. 4. 2011 Zemianske Kostoľany

1.	DFS Kornička Trenčín			Zlaté pásmo postupom	„Veselie“
2.	DFS Štvorlístok Trenčianska Turná	Zlaté pásmo s postupom	„Vácka idééé“
3.	DFS Kornička Trenčín			Zlaté pásmo			„Kubrani“
4.	DFS Nezábudky Drietoma		Strieborné pásmo		„Na zbojníkov a pandúrov“
5.	DFS Radosť Trenčín			Strieborné pásmo		„Na vysoké konope“
6.	DFS Selčanka Selec			Strieborné pásmo a cena poroty za kvalitné spracovanie 
							tradičného hudobno-tanečného materiálu													„Na jar okolo Juraja“
7.	DFS Čakanka Nové mesto nad Váhom	Bronzové pásmo		„Vítanie jari“
8.	DFS Dolinka pri SZUŠ Omšenie		Bronzové pásmo		„Nové leto idje“

Udelenie pásiem jednotlivým sólistom tanečníkom a postup do celoštátnej prehliadky sólistov tanečníkov v ľudovom tanci s medzinárodnou účasťou - Šaffova ostroha 2011,
Dlhé Klčovo 27. - 29. 5. 2011.

DFS Kornička Trenčín „Kubrani“: 	Samuel Lezo + Zuzana Ševčíková „G“
							Ondrej Mišík + Mária Capová „G“
							Juraj Svatík + Hana Galúsková „G“
Všetci tanečníci získali zlaté pásmo.
Zlaté pásmo s postupom získali: 		Ondrej Mišík a Hana Galúsková 

FS Kopaničiar Myjava „Fidrichove cifry: Stanislav Malášek, Martin Ochodnícky, Lukáš Humeník „B“
Strieborné pásmo získali tanečníci: 		 Martin Ochodnícky a Lukáš Humeník
Zlaté pásmo s postupom získal: 		 Stanislav Malášek 

FS	Konôpka Dohňany:			 Tomáš Tinath a Dominika Čviriková „C“ „Mazurka“
							 Marek Firic a Veronika Satinová „D“ „Papuče“
							 Jakub Lukajka a Nikola Satinová „G“ „Čardáš a Zeman“
Strieborné pásmo získali tanečníci:		 Tomáš Tinath a Dominika Čviriková
							 Jakub Lukajka a Nikola Satinová
Zlaté pásmo s postupom získali: 		 Marek Firic a Veronika Satinová

Porota:	
Mgr.art. Lenka Šútorová-Konečná, ArtD. – predsedníčka  poroty 		 
Mgr. art. Agáta Krausová – členka poroty					
Mgr. Alžbeta Lukáčová, PhD. – členka poroty